
	1.
	Noteikumu projekts
1.1. likumprojektus un Ministru kabineta noteikumu projektus, kuri attiecas uz pašvaldībām;
	Priekšlikums
Projekta 1.1. apakšpunktā minēto tiesību aktu sagatavošana un saskaņošana, tai skaitā saskaņošana ar Latvijas Pašvaldību savienību, atbilstoši Ministru kabineta 2021. gada 7. septembra noteikumu Nr. 606 “Ministru kabineta kārtības rullis” (turpmāk – Ministru kabineta kārtības rullis) regulējumam notiek Vienotajā tiesību aktu projektu izstrādes un saskaņošanas portālā (turpmāk – TAP portāls). Saskaņā ar Ministru kabineta kārtības ruļļa 51. punktu ministrija sagatavotos tiesību aktu projektus, tai skaitā projekta 1.1. apakšpunktā minētos likumprojektus un Ministru kabineta noteikumu projektus, novirza saskaņošanai TAP portālā. Atbilstoši Ministru kabineta kārtības ruļļa 52.3. apakšpunktam atzinumu par tiesību akta projektu nepieciešams saņemt arī no Latvijas Pašvaldību savienības, ja projektu atbilstoši pašvaldību darbību regulējošam likumam nepieciešams saskaņot ar pašvaldībām. Ievērojot minēto, aicinām precizēt projektu, ietverot tajā norādi, ka projekta 1.1. apakšpunktā minēto jautājumu saskaņošana notiek Ministru kabineta kārtības rullī noteiktajā kārtībā.
Piedāvātā redakcija
-
	Ieva Miķelsone (IEM)

	2.
	Noteikumu projekts
1.2. kārtējā saimnieciskajā gadā pašvaldībām piešķiramo dotāciju un mērķdotāciju apmērus;
	Priekšlikums
Papildināt 1.2. apakšpunkta redakciju. 
Piedāvātā redakcija
1.2. kārtējā saimnieciskajā gadā pašvaldībām piešķiramo valsts budžeta dotāciju un mērķdotāciju apmērus;
	Inese Šāble (IEM)

	3.
	Noteikumu projekts
2. Ministru kabinetu šo noteikumu 1. punktā noteikto jautājumu saskaņošanas procesā pārstāv attiecīgās nozares ministrs vai viņa pilnvarota persona.
	Priekšlikums
Saskaņā ar ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktu normatīvā akta projektā neietver normas, kas dublē augstāka spēka normatīvā akta tiesību normās ietverto normatīvo regulējumu. Vēršama uzmanība, ka projekta 2. punktā ietvertais regulējums ir jau noteikts Pašvaldību likuma 82. panta trešajā daļā. Ievērojot minēto, precizēt projektu, novēršot Pašvaldību likumā ietvertā tiesiskā regulējuma dublēšanu.
Piedāvātā redakcija
-
	Ieva Miķelsone (IEM)

	4.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums
Lūdzam izvērtēt pretrunīgas informācijas iekļaušanu anotācijā (ex-ante), jo tās 6. punktā ir norādīts, ka sabiedrības līdzdalība uz šo noteikumu projektu neattiecas, bet vienlaicīgi ir atzīme "jā", kas papildināta ar skaidrojumu, kāpēc sabiedrības līdzdalība nav bijusi nepieciešama.
Tā kā 6. punktā skaidrojums par to, ka sabiedrības līdzdalība nav bijusi nepieciešama, atkārtojas divreiz, izskatīt attiecīgās informācijas iekļaušanu tikai vienreiz atbilstošajā anotācijas sadaļas apakšpunktā.
 
Piedāvātā redakcija
-
	Inese Šāble (IEM)

	5.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums
Norādīt 6.1. apakšpunktā projekta izstrādē iesaitītās institūcijas.
Piedāvātā redakcija
-
	Inese Šāble (IEM)

	6.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Norādīt 7.1. apakšpunktā projekta izpildē iesaistītās institūcijas.
Piedāvātā redakcija
-
	Inese Šāble (IEM)



